Kawit biyen bebrayan agung jawa wis kulina milih pangarsa lelandhesan system demokrasi. Sing gampang kadulu nalika milih kepala desa. Yen pemilihan kepala desa wis rampung lan sing mimpang utawa kapilih cetha wonge, dianggep wis beres lan kabeh rakyat rumangsa lega lila. Kabeh nglenggana yen sing kapilih kuwi pancen dipilih kanthi demokratis. Ing kene penak sing kalah bisa narima kanthi legawa jalaran sing bisa nemtokake rakyat liwat pemungutan swara kanthi langsung.